ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์พ.ศ. ๒๕๕๖ โดยที่เป็นการสมควรกำหนดหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์เพื่อให้ผู้ประสงค์จะประกอบกิจการได้ทราบล่วงหน้าเกี่ยวกับลักษณะรายการสัดส่วนรายการและกระบวนการพิจารณาผังรายการรวมถึงเอกสารหลักฐานหรือข้อมูลที่จำเป็นต้องใช้ในการพิจารณาผังรายการระยะเวลาการพิจารณาผังรายการเพื่อใช้ในการให้บริการกระจายเสียงหรือโทรทัศน์อาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๔๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบกับมาตรา ๒๗ มาตรา ๓๓ มาตรา ๓๔และมาตรา ๓๖ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงกำหนดหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ดังนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ พ.ศ.๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศ ระเบียบข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้ ซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้การให้บริการกระจายเสียงหรือโทรทัศน์ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสง ระบบแม่เหล็กไฟฟ้าหรือระบบอื่น ระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์การให้บริการกระจายเสียงหรือโทรทัศน์ที่ใช้คลื่นความถี่ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ซึ่งต้องขอรับการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมการให้บริการกระจายเสียงหรือโทรทัศน์ที่ไม่ใช้คลื่นความถี่ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆได้ ซึ่งไม่ต้องขอรับการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมการให้บริการกระจายเสียงหรือโทรทัศน์ที่เป็นการทั่วไป หมายความว่าการให้บริการกระจายเสียงหรือโทรทัศน์ที่ใช้คลื่นความถี่ที่ผู้ใช้บริการสามารถรับชมได้เป็นการทั่วไปโดยไม่กำหนดเงื่อนไข ในการได้รับบริการทั้งหมดตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การเผยแพร่กิจการโทรทัศน์ที่ให้บริการเป็นการทั่วไปผู้รับใบอนุญาต หมายความว่าผู้รับใบอนุญาตประกอบกิจการกระจายเสียงหรือกิจการโทรทัศน์ เพื่อให้บริการกระจายเสียงหรือโทรทัศน์ตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียง หรือโทรทัศน์สถานี หมายความว่า สถานที่ที่ใช้สำหรับทำการส่งข่าวสารสาธารณะหรือรายการของการประกอบกิจการกระจายเสียงหรือกิจการโทรทัศน์ไม่ว่าจะเป็นการส่งผ่านโครงข่ายของตนเองหรือของผู้อื่นก็ตามผังรายการ หมายความว่าข้อมูลแสดงวันและเวลาออกอากาศรายการสำหรับการให้บริการกระจายเสียงหรือโทรทัศน์รายการ หมายความว่าเนื้อหาที่ผลิตขึ้นเพื่อให้บริการกระจายเสียงหรือโทรทัศน์ที่มิใช่โฆษณาโดยผลิตขึ้นเองหรือจัดหาจากผู้อื่นภาษาไทย หมายความว่าภาษาราชการ และให้รวมถึงภาษาไทยพื้นเมืองท้องถิ่นต่าง ๆ ของประเทศไทยด้วยเด็ก หมายความว่าบุคคลอายุยังไม่เกินสิบห้าปีบริบูรณ์เยาวชน หมายความว่าบุคคลอายุเกินสิบห้าปีบริบูรณ์ แต่ยังไม่ถึงสิบแปดปีบริบูรณ์คนพิการ หมายความว่าบุคคลซึ่งมีข้อจำกัดในการปฏิบัติกิจกรรมในชีวิตประจำวันหรือเข้าไปมีส่วนร่วมทางสังคมเนื่องจากมีความบกพร่องทางการเห็น การได้ยิน การเคลื่อนไหว การสื่อสาร จิตใจอารมณ์ พฤติกรรม สติปัญญาและการเรียนรู้หรือความบกพร่องอื่นใดประกอบกับมีอุปสรรคในด้านต่าง ๆและมีความจำเป็นเป็นพิเศษที่จะต้องได้รับความช่วยเหลือด้านหนึ่งด้านใดเพื่อให้สามารถปฏิบัติกิจกรรมในชีวิตประจำวันหรือเข้าไปมีส่วนร่วมทางสังคมได้อย่างบุคคลทั่วไปทั้งนี้ตามประเภทและหลักเกณฑ์ที่รัฐมนตรีว่าการกระทรวงการพัฒนาสังคมและความมั่นคงของมนุษย์ประกาศกำหนดคนด้อยโอกาส หมายความว่าผู้ประสบปัญหาความเดือดร้อน และได้รับผลกระทบในด้านเศรษฐกิจ สังคม การศึกษาสาธารณสุข การเมือง กฎหมาย วัฒนธรรม ภัยธรรมชาติและภัยสงคราม รวมถึงผู้ที่ขาดโอกาสที่จะเข้าถึงการบริการขั้นพื้นฐานของรัฐตลอดจนผู้ประสบปัญหาที่ยังไม่มีองค์กรหลักรับผิดชอบอันจะส่งผลให้ไม่สามารถดำรงชีวิตได้เท่าเทียมกับผู้อื่นคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้ข้อ ๕ ผู้รับใบอนุญาตต้องจัดทำผังรายการให้เหมาะสมกับวัตถุประสงค์ของการประกอบกิจการที่ได้รับใบอนุญาตสำหรับใบอนุญาตแต่ละประเภทตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์และวิธีการอนุญาตการให้บริการกระจายเสียงหรือโทรทัศน์ข้อ ๖ ผู้รับใบอนุญาตที่ใช้คลื่นความถี่ต้องจัดผังรายการให้มีสัดส่วนรายการเพื่อให้บริการแต่ละประเภท ดังนี้(๑) กิจการบริการสาธารณะให้มีรายการที่เป็นข่าวสารหรือสาระที่เป็นประโยชน์ต่อสาธารณะในสัดส่วนไม่น้อยกว่าร้อยละเจ็ดสิบ(๒) กิจการบริการชุมชนให้มีรายการที่เป็นข่าวสารหรือสาระที่เป็นประโยชน์ต่อชุมชนหรือท้องถิ่นที่รับบริการในสัดส่วนไม่น้อยกว่าร้อยละเจ็ดสิบโดยต้องที่มีรายการที่เกี่ยวกับชุมชนหรือท้องถิ่นที่รับบริการและต้องมีรายการที่ผลิตโดยคนในชุมชนหรือท้องถิ่นที่รับบริการในสัดส่วนไม่ต่ำกว่าร้อยละห้าสิบของเวลาออกอากาศทั้งหมด(๓) กิจการทางธุรกิจ ให้มีรายการที่เป็นข่าวสารหรือสาระที่เป็นประโยชน์ต่อสาธารณะในสัดส่วนไม่น้อยกว่าร้อยละยี่สิบห้าโดยกิจการทางธุรกิจระดับภูมิภาคและระดับท้องถิ่นต้องที่มีรายการที่ผู้รับใบอนุญาตผลิตเองในสัดส่วนไม่ต่ำกว่าร้อยละห้าสิบของเวลาออกอากาศทั้งหมดรายการที่เป็นข่าวสารหรือสาระที่เป็นประโยชน์ต่อสาธารณะหมายความรวมถึง รายการข่าวสาร รายการส่งเสริมความรู้ความเข้าใจในการปกครองในระบอบประชาธิปไตย รายการส่งเสริมการศึกษา จริยธรรม ศิลปะวัฒนธรรม การให้ความรู้ความเข้าใจในการพัฒนาเศรษฐกิจ สังคม คุณภาพชีวิต และสิ่งแวดล้อมข้อ ๗ ให้ผู้รับใบอนุญาตที่ใช้คลื่นความถี่ต้องจัดให้มีการออกอากาศรายการที่มีเนื้อหาสร้างสรรค์สังคมหรือรายการสำหรับเด็กและเยาวชนอย่างน้อยวันละหกสิบนาที ระหว่างช่วงเวลา ๑๖.๐๐ - ๑๘.๐๐ น. ของทุกวันและระหว่างช่วงเวลา ๐๗.๐๐ - ๐๙.๐๐ น. ในวันเสาร์และวันอาทิตย์ ในระหว่างช่วงเวลา ๑๘.๐๐ - ๒๒.๐๐ น. เป็นช่วงเวลาที่มีจำนวนผู้รับชมสูงซึ่งเด็กและเยาวชนอาจรับชมอยู่ด้วยให้ออกอากาศรายการที่มีเนื้อหาที่มีความเหมาะสมและจะไม่เป็นภัยต่อการพัฒนาทั้งในด้านสติปัญญาอารมณ์และสังคมของเด็กและเยาวชน ทั้งนี้คณะกรรมการอาจประกาศกำหนดหรือแก้ไขเปลี่ยนแปลงสัดส่วนและช่วงเวลาออกอากาศที่เหมาะสมสำหรับรายการดังกล่าวเพิ่มเติมได้รายการที่มีเนื้อหาสร้างสรรค์สังคมหรือรายการสำหรับเด็กและเยาวชนตามวรรคแรกจะต้องเป็นรายการที่มีระดับความเหมาะสมของรายการในระดับ ป หรือ ด หรือ ทตามภาคผนวก ก หรือตามที่คณะกรรมการประกาศกำหนดข้อ ๘ ให้ผู้รับใบอนุญาตที่ใช้คลื่นความถี่จัดทำผังรายการให้สอดคล้องกับระดับความเหมาะสมของรายการรวมถึงกำหนดช่วงเวลาการออกอากาศตามความเหมาะสมของรายการแต่ละประเภท ทั้งนี้ ให้ระดับความเหมาะสมเป็นไปตามภาคผนวกก ท้ายประกาศนี้ในกรณีที่จำเป็นเพื่อประโยชน์สาธารณะและประชาชน คณะกรรมการอาจประกาศกำหนดให้มีรายการบางประเภทบางลักษณะในช่วงเวลาที่เหมาะสมเพิ่มเติมได้ข้อ ๙ ผู้รับใบอนุญาตที่ใช้คลื่นความถี่ที่ให้บริการเป็นการทั่วไปต้องจัดให้มีการออกอากาศรายการ ดังต่อไปนี้(๑) เพลงชาติไทย ออกอากาศทุกวัน วันละสองครั้ง ในเวลา ๘.๐๐ น. และเวลา๑๘.๐๐ น.(๒) ข่าวในพระราชสำนัก(๒.๑) กิจการกระจายเสียง ออกอากาศทุกวัน ในเวลาระหว่าง ๑๙.๐๐ - ๒๐.๓๐น.(๒.๒) กิจการโทรทัศน์ ออกอากาศทุกวัน ในเวลาระหว่าง ๑๙.๐๐ - ๒๐.๓๐ น.ในกรณีที่มีเหตุจำเป็นทำให้ไม่สามารถออกอากาศข่าวในพระราชสำนักได้ในเวลาปกติให้ออกอากาศในระหว่างเวลา ๑๘.๐๐ - ๒๒.๐๐ น. ได้ โดยผู้รับใบอนุญาตต้องแจ้งเหตุผล ความจำเป็นและรายละเอียดที่เกี่ยวข้องให้คณะกรรมการทราบ เว้นแต่คณะกรรมการจะมีความเห็นเป็นอย่างอื่น[๒]การออกอากาศข่าวตาม (๒)ต้องปฏิบัติตามหลักเกณฑ์การขอพระราชทานพระมหากรุณาตามที่สำนักราชเลขาธิการกำหนดหรือตามหลักเกณฑ์ที่คณะกรรมการประกาศกำหนดข้อ ๑๐ ให้ผู้รับใบอนุญาตจัดให้มีการให้บริการเพื่อส่งเสริมและคุ้มครองสิทธิของคนพิการและคนด้อยโอกาสให้เข้าถึงหรือรับรู้และใช้ประโยชน์จากรายการของกิจการกระจายเสียงและกิจการโทรทัศน์ได้อย่างเสมอภาคกับบุคคลทั่วไปโดยอาจจัดให้มีบริการกระจายเสียงที่ออกอากาศรายการอ่านหนังสือเต็มเวลาหรือบริการโทรทัศน์ที่จัดให้มีล่ามภาษามือ บริการคำบรรยายเป็นอักษรวิ่งหรือบริการคำบรรยายเป็นเสียงหรือบริการในรูปแบบอื่นใดที่ทำให้คนพิการและคนด้อยโอกาสเข้าถึงหรือรับรู้การให้บริการได้สำหรับรายการที่นำเสนอข้อมูลข่าวสารสาธารณะในเวลาออกอากาศอย่างน้อยวันละหกสิบนาทีข้อ ๑๑ เพื่อคุ้มครองเด็กและเยาวชนให้ผู้รับใบอนุญาตจัดทำผังรายการให้สอดคล้องกับระดับความเหมาะสมของรายการและกำหนดช่วงเวลาการออกอากาศตามความเหมาะสมของรายการแต่ละประเภทดังนี้(ก) รายการที่มีระดับความเหมาะสมของรายการในระดับ น๑๓ห้ามมิให้ออกอากาศ ในช่วงเวลาก่อน ๒๐.๓๐ น. ของทุกวัน และให้ออกอากาศได้จนถึงเวลา๐๕.๐๐ น.ของวันถัดไป(ข) รายการที่มีระดับความเหมาะสมของรายการในระดับ น๑๘หรือรายการที่มีลักษณะตามที่คณะกรรมการประกาศกำหนด ห้ามมิให้ออกอากาศในช่วงเวลาก่อน๒๒.๐๐ น. ของทุกวัน และให้ออกอากาศได้จนถึงเวลา ๐๕.๐๐ น. ของวันถัดไป(ค) รายการที่มีระดับความเหมาะสมของรายการในระดับ ฉห้ามมิให้ออกอากาศในช่วงเวลาก่อน ๒๔.๐๐ น. ของทุกวัน และให้ออกอากาศได้จนถึงเวลา๐๕.๐๐ น. ของวันถัดไป โดยให้รวมถึงรายการดังต่อไปนี้ด้วย(๑) มีการกระทำซึ่งอาจเข้าลักษณะลามกอนาจาร หรือยั่วยุทางเพศหรือแสดงถึงความรุนแรงทางเพศหรือการล่วงละเมิดทางเพศหรือกระตุ้นให้เกิดพฤติกรรมลอกเลียนแบบในทางเพศหรือมีเนื้อหาทางเพศหรือการแต่งกายที่ล่อแหลมหรือไม่เหมาะสม ไม่ว่าจะเป็นการใช้ภาพ เสียง เนื้อหาและพฤติกรรมต่างๆ(๒) การใช้ภาษา หรือมีพฤติกรรมที่แสดงออกถึงความรุนแรงหรือนำไปสู่ความรุนแรง ทารุณโหดร้ายที่ก่อให้เกิดผลต่อความรู้สึกทางจิตใจอย่างรุนแรง(๓) การนำเสนอที่ก่อให้เกิดการอคติ การเลือกปฏิบัติการกระทำอันขัดต่อหลักมนุษยธรรม ละเมิดสิทธิมนุษยชนหรือละเมิดศักดิ์ศรีความเป็นมนุษย์(๔) การใช้ภาษา หรือมีพฤติกรรมที่ขัดต่อศีลธรรม วัฒนธรรมและขนบธรรมเนียมประเพณีอันดีงามของชาติ(๕)มีการกล่าวอ้างหรือจูงใจให้เชื่อว่าบุคคลใดบุคคลหนึ่งหรือกลุ่มใดกลุ่มหนึ่งมีอำนาจพิเศษหรือความสามารถพิเศษเหนือธรรมชาติ(๖)ชี้นำหรือให้ข้อมูลหรือแสดงออกเพื่อจูงใจหรือสนับสนุนให้เกิดการเล่นการพนันทั้งนี้ การออกอากาศรายการที่มีลักษณะดังกล่าวข้างต้นให้ผู้รับใบอนุญาตดำเนินการจัดทำเนื้อหารายการโดยต้องไม่ขัดกับกฎหมายที่เกี่ยวข้องคณะกรรมการอาจกำหนดการจัดทำผังรายการให้สอดคล้องกับระดับความเหมาะสมของรายการและกำหนดช่วงเวลาการออกอากาศตามความเหมาะสมของรายการในแต่ละประเภทกิจการเพิ่มเติมได้ข้อ ๑๒ ผู้รับใบอนุญาตต้องจัดทำและเสนอผังรายการและสัดส่วนรายการของสถานีที่จะให้บริการในแต่ละประเภทใบอนุญาตต่อคณะกรรมการก่อนเริ่มให้บริการอย่างน้อยสิบห้าวันการประกอบกิจการเพื่อให้บริการกระจายเสียงหรือโทรทัศน์ให้ผู้รับใบอนุญาตจัดทำและเสนอผังรายการหลักอย่างน้อยปีละหนึ่งครั้งเสนอต่อคณะกรรมการก่อนออกอากาศล่วงหน้าไม่น้อยกว่าสิบห้าวันการจัดทำผังรายการให้เป็นไปตามภาคผนวก ข และภาคผนวก ค แนบท้ายประกาศนี้โดยให้ผู้รับใบอนุญาตยื่นผังรายการ ข้อมูลสัดส่วนรายการ พร้อมทั้งเอกสารหลักฐานที่เกี่ยวข้องที่มีรายละเอียดครบถ้วน ด้วยตนเองหรือทางไปรษณีย์ตอบรับ ณสำนักงาน กสทช. หรือโดยรูปแบบ วิธีการอื่นใดที่คณะกรรมการประกาศกำหนดข้อ ๑๓ ในกรณีที่คณะกรรมการหรือผู้ที่ได้รับมอบหมายเห็นว่าผังรายการของผู้รับใบอนุญาตไม่เป็นไปตามหลักเกณฑ์ที่คณะกรรมการประกาศกำหนดและเห็นควรให้แก้ไขผังรายการให้ผู้รับใบอนุญาตแก้ไขผังรายการให้ถูกต้องภายในเจ็ดวันนับตั้งแต่ได้รับแจ้งจากพนักงานเจ้าหน้าที่หรือตามที่คณะกรรมการกำหนด เพื่อให้คณะกรรมการหรือผู้ที่ได้รับมอบหมายพิจารณาเมื่อคณะกรรมการหรือผู้ที่ได้รับมอบหมายเห็นชอบผังรายการที่ผู้รับใบอนุญาตได้แก้ไขตามวรรคแรกแล้วให้สำนักงาน กสทช. แจ้งผลให้ผู้รับใบอนุญาตทราบเป็นหนังสือ ภายในสิบห้าวันทำการ เว้นแต่เป็นกรณีที่มีเหตุเร่งด่วนอาจแจ้งผลให้ผู้รับใบอนุญาตทราบทางโทรสารหรือไปรษณีย์อิเล็กทรอนิกส์ก่อนการแจ้ง ด้วยหนังสือก็ได้หลังจากได้รับแจ้งผลจากสำนักงาน กสทช. ตามวรรคสองแล้วให้ผู้รับใบอนุญาตเริ่มให้บริการกิจการกระจายเสียงหรือกิจการโทรทัศน์ตามผังรายการที่คณะกรรมการเห็นชอบแล้วได้ข้อ ๑๔ การเปลี่ยนแปลงผังรายการที่คณะกรรมการเห็นชอบแล้วให้ผู้รับใบอนุญาตยื่นข้อมูลผังรายการและเอกสารประกอบที่ต้องการเปลี่ยนแปลงต่อคณะกรรมการพิจารณาก่อนทำการเปลี่ยนแปลงไม่น้อยกว่าเจ็ดวันโดยให้นำเอาความในข้อ ๑๒ มาใช้บังคับโดยอนุโลมและการพิจารณาเปลี่ยนแปลงผังรายการให้นำเอาความในข้อ ๑๓ มาใช้บังคับโดยอนุโลมข้อ ๑๕ ในกรณีที่มีเหตุจำเป็นเร่งด่วนที่มีผลกระทบต่อประโยชน์สาธารณะภัยพิบัติหรือมีเหตุฉุกเฉิน หรือเหตุอื่นใดที่คณะกรรมการกำหนดผู้รับใบอนุญาตอาจดำเนินรายการที่แตกต่างจากผังรายการหลักที่คณะกรรมการเห็นชอบแล้วได้แต่ต้องแจ้งเหตุผล ความจำเป็นและรายละเอียดที่เกี่ยวข้องให้คณะกรรมการหรือผู้ที่ได้รับมอบหมายทราบภายในสามวันนับตั้งแต่วันที่ได้มีการเปลี่ยนแปลงผังรายการข้อ ๑๖ ให้ผู้มีสิทธิประกอบกิจการตามบทเฉพาะกาลแห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ และผู้ได้รับสิทธิประกอบกิจการจากคณะกรรมการก่อนวันที่ประกาศนี้มีผลบังคับใช้จัดทำและเสนอผังรายการให้เป็นไปตามหลักเกณฑ์ที่กำหนดในประกาศนี้ภายในหนึ่งร้อยแปดสิบวันนับแต่วันที่ประกาศนี้มีผลใช้บังคับข้อ ๑๗[๓] ให้ผู้รับใบอนุญาตให้บริการกระจายเสียงหรือโทรทัศน์ที่ให้บริการแบบบอกรับสมาชิกปฏิบัติตามประกาศนี้เฉพาะในข้อ ๕ ข้อ ๑๒ ข้อ ๑๔ และข้อ ๑๕การจัดทำผังรายการตามวรรคแรก ให้ระบุระดับความเหมาะสมของรายการตามภาคผนวกก เสนอต่อคณะกรรมการหรือพนักงานเจ้าหน้าที่ ภายในหกสิบวันนับแต่วันที่ประกาศฉบับที่๒ มีผลใช้บังคับประกาศณ วันที่ ๗ กุมภาพันธ์ พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก การจัดระดับความเหมาะสมของรายการ๒. ภาคผนวก ข ข้อมูลผังรายการสำหรับการให้บริการกระจายเสียงหรือโทรทัศน์๓. ภาคผนวก ค สัดส่วนรายการเพื่อให้บริการกระจายเสียงหรือโทรทัศน์๔. ตัวอย่างการแสดงผังรายการของสถานี๕. แบบแสดงข้อมูลสิทธิการเผยแพร่รายการและข้อมูลทรัพย์สินทางปัญญา(แบบ ปส. ๐๖)(ดูข้อมูลจากภาพกฎหมาย)ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ (ฉบับที่ ๒)พ.ศ. ๒๕๕๗[๔]ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ (ฉบับที่ ๓)[๕]วิศนี/ผู้จัดทำ๑๐ มีนาคม ๒๕๕๘[๑] ราชกิจจานุเบกษาเล่ม ๑๓๐/ตอนพิเศษ ๒๗ ง/หน้า ๒๒/๒๗ กุมภาพันธ์ ๒๕๕๖[๒] ข้อ ๙ วรรคสองแก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ (ฉบับที่ ๓)[๓] ข้อ ๑๗ เพิ่มโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ (ฉบับที่ ๒)พ.ศ. ๒๕๕๗[๔] ราชกิจจานุเบกษาเล่ม ๑๓๑/ตอนพิเศษ ๓๓ ง/หน้า ๓๖/๑๗ กุมภาพันธ์ ๒๕๕๗[๕] ราชกิจจานุเบกษาเล่ม ๑๓๒/ตอนพิเศษ ๔๕ ง/หน้า ๓๙/๒๔ กุมภาพันธ์ ๒๕๕๘